L 217/62
DA
Den Europæiske Unions Tidende
22.8.2022
4.2.
Bemærkninger fra Portugal
(63)
De bemærkninger, som Portugal fremsatte i brev af 26. september 2018, er sammenfattet i de følgende betragtninger.
(64)
Portugal anfører, at en negativ afgørelse om ZFM-ordningen ville have dramatiske og uoprettelige virkninger for bæredygtigheden i Madeiras økonomi (82).
Kommissionen bør derfor tage hensyn til Madeiras status som region i den yderste periferi, som er anerkendt i artikel 349 i TEUF.
(65)
Portugal gør endvidere gældende, at Kommissionen i sin vurdering bør tage højde for ZFM-ordningens økonomiske indvirkning på udviklingen i regionen (83), navnlig den økonomiske indvirkning på den nationale, europæiske og internationale handel (84).
(66)
Endelig mener Portugal, at den igangværende tilbundsgående undersøgelse vil være diskriminerende over for Madeira i forhold til andre jurisdiktioner, som anvender præferentielle indkomstskattesatser og unddrager sig statsstøttereglerne (85).
Forekomst af støtte
(67)
Portugal anfører, at ZFM-ordningen ikke påvirker statsmidlerne (dvs. øgede udgifter eller reducerede indtægter til det offentlige budget).
Ordningen indebærer ikke »reelle skatteudgifter«, men kun en virtuel skatteudgift eller en regnskabsmæssig konstruktion (»teoretiske tab af skatteindtægter«) (86).
Portugal forklarer endvidere, at virksomhederne kun bliver etableret i ZFM-ordningen og foretager investeringer på grund af den mulige skattenedsættelse.
Uden de skattemæssige fordele ville de ikke have etableret sig under ZFM-ordningen eller betalt skat efter de sædvanlige skattesatser på det portugisiske fastland eller i Madeira (87).
(68)
Portugal anfører, at ZFM-ordningen er en del af den generelle økonomiske struktur i det portugisiske skattesystem (88).
Portugal mener endvidere, at en lav skattesats anvendt i en hel medlemsstat eller selvstyrende region ifølge Kommissionens praksis (89) bør betragtes som en generel foranstaltning, og at den derfor ikke indebærer fordele for de virksomheder, der er etableret under ZFM-ordningen (90).
(82) I 2016 muliggjorde ZFM-ordningen opkrævning af næsten [100-200] mio.
EUR i selskabsskat (næsten [15-25] % af de samlede skatter opkrævet i det pågældende år i regionen).
En negativ afgørelse vil indebære flytning af mere end [1 000-2 000] virksomheder registreret under ZFM-ordningen til andre regioner eller lande og en kraftig stigning i arbejdsløsheden i regionen (i 2014 var der [4 000-6 000] direkte, indirekte og afledte arbejdspladser under ZFM-ordningen, som udgjorde [1-10] % af den samlede beskæftigelse på Madeira).
Se brev fra Portugal af 2.
maj 2017, s. 6, og af 26. september 2018 (bilag I), s. 62.
(83) I perioden 2012-2015 udgjorde aktiviteterne under ZFM-ordningen ifølge oplysningerne fra det regionale statistikdirektorat på Madeira (»Direção Regional de Estatística da Madeira«) i gennemsnit ca. [1-10] % af bruttoværditilvæksten (BVT) og [0,5-10] % af beskæftigelsen i den selvstyrende region Madeira.
Aktiviteterne inden for handel, transport og oplagring samt indkvartering og catering har bidraget mest til den samlede BVT for virksomhederne under ZFM-ordningen (ca. [70-80] %).
De industrielle fremstillingsaktiviteter bidrog mest til den samlede beskæftigelse genereret i regionen ([30-40] %).
I 2014 udgjorde ZFM-ordningen [1-10] % af den merværdi, der blev skabt i regionen, dvs. ca.
[200-400] mio.
EUR, »Tax and economic analysis report — Madeira Free Trade Zone«, Ernest & Young, september 2018, s.
60-62 (bilag I til brev fra Portugal af 26. september 2018)«.
(84) I 2014 tegnede virksomhederne under ZFM-ordningen sig for 79 % af eksporten ([50-200] mio. EUR).
I 2016 steg eksporten til EU i forhold til 2014 fra [20 000-30 000] til [30 000-40 000] tusinde EUR.
Fødevare- og landbrugssektoren stod for den største eksport i volumen efterfulgt af maskin- og tekstilsektorerne, og det havde uden tvivl en positiv indvirkning på udviklingen af den europæiske økonomi.
Se »Tax and economic analysis report«, Ernest & Young, 24. september 2018, s. 68.
(85) Malta, Luxembourg, Nederlandene og Cypern.
Se brev fra Portugal af 26. september 2018, s. 14-16.
(86) De almindelige statsbudgetter for 1999-2004 indeholder følgende ordlyd: »Denne fritagelse [...] vedrører en skat, der ikke opkræves af indtjening, og som, hvis denne fordel ikke forelå, ikke ville eksistere« (det almindelige statsbudget for 2002), eller »ophævelsen af den nuværende ordning [...] ville bestemt ikke føre til opkrævning af disse skatteindtægter« (statsbudgettet for 2004).
(87) Brev fra Portugal af 26. september 2018, punkt 50, s. 18.
(88) Brev fra Portugal af 26. september 2018, punkt 29, s. 13, og brev fra Portugal af 11. september 2017, s. 30.
(89) Kommissionens afgørelse (EU) 2019/1252 af 19. september 2018 om de forhåndstilsagn SA.38945 (2015/C) (ex 2015/NN) (ex 2014/CP), som Luxembourg har givet McDonald's Europe (EUT L 195 af 23.7.2019, s. 20).
(90) »Tax and economic analysis report«, Ernest & Young, 24. september 2018, s. 67.